FORSLAG TIL ÆNDRINGSBUDGET NR. 6TIL DET ALMINDELIGE BUDGET FOR 2011

SAMLET OVERSIGT OVER INDTÆGTER

OVERSIGT OVER UDGIFTER EFTER SEKTIONSektion III – Kommissionen

Under henvisning til:

- traktaten om Den Europæiske Unions funktionsmåde, særlig artikel 314, sammenholdt med traktaten om oprettelse af Det Europæiske Atomenergifællesskab, særlig artikel 106a,

- Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget[1], særlig artikel 37,

- Den Europæiske Unions almindelige budget for regnskabsåret 2011, der blev vedtaget den 15. december 2010[2],

- ændringsbudget nr. 1/2011[3], der blev vedtaget den 6. april 2011,

- ændringsbudget nr. 2/2011[4], der blev vedtaget den 5. juli 2011,

- ændringsbudget nr. 3/2011, der blev vedtaget den 5. juli 2011,

- ændringsbudget nr. 4/2011, der blev vedtaget den 28. september 2011,

- forslag til ændringsbudget nr. 5/2011[5], der blev vedtaget den 22. juni 2011,

forelægger Europa-Kommissionen hermed budgetmyndigheden et forslag til ændringsbudget nr. 6 til budgettet for 2011.

ÆNDRINGER I OVERSIGTEN OVER INDTÆGTER OG UDGIFTER EFTER SEKTION

Ændringerne i oversigten over indtægter og udgifter efter sektion findes på EUR-Lex (http://eur-lex.europa.eu/budget/www/index-da.htm). En engelsk udgave af ændringerne i oversigten vedlægges til orientering som et budgetbilag.

INDHOLDSFORTEGNELSE

1. INDLEDNING 3

2. INDTÆGTER 3

2.1 REVISION AF EGNE INDTÆGTER 3

2.2 ANDRE INDTÆGTER 4

3. DEN INTEGREREDE HAVPOLITIK 4

4. GRÆKENLAND: ESF – DET ADMINISTRATIVE PROGRAM FOR OPERATIONEL REFORM 5

5. PALÆSTINA 5

6. BETALINGSBEVILLINGER 8

7. SAMMENFATTENDE OVERSIGT OPDELT EFTER UDGIFTSOMRÅDERNE I DEN FINANSIELLE RAMME 11

1. Indledning

Forslaget til ændringsbudget (FÆB) nr. 6 for 2011 omfatter følgende punkter:

- Den sædvanlige opdatering af overslaget over indtægter efter revisionen af overslagene over egne indtægter og andre indtægter.

- Oprettelse af en ny budgetpost 11 09 05 — Program for støtte til videreudvikling af en integreret havpolitik, med forpligtelsesbevillinger på 23,14 mio. EUR, som opføres i reserven, indtil retsgrundlaget er vedtaget. Disse forpligtelsesbevillinger omfordeles fra andre poster i udgiftsområde 2.

- Omfordeling af 60 mio. EUR i forpligtelsesbevillinger inden for udgiftsområde 4 EU som global partner til fordel for budgetpost 19 08 01 02 — Finansiel bistand inden for det europæiske naboskab og partnerskab til Palæstina, fredsprocessen og UNRWA (De Forenede Nationers Hjælpeorganisation for Palæstinaflygtninge i Mellemøsten). Dette beløb foreslås som en fremrykning af bevillinger til dækning af udgifterne i 2012.

- En forhøjelse af bevillingerne på budgettets artikel 04 02 20 Den Europæiske Socialfond (ESF) – Operationel teknisk bistand (2007-2013) med 3,25 mio. EUR med henblik på at levere specifik ekspertise til støtte for det operationelle program for administrativ reform inden for skatteforvaltningen i Grækenland. Der anmodes også om betalingsbevillinger på 300 000 EUR.

- En forhøjelse af betalingsbevillingerne på 550 mio. EUR for at dække de behov, som ikke er blevet dækket af den samlede overførsel. Ud af dette beløb vil 142 mio. EUR blive brugt til at øge betalingerne under udgiftsområde 1a Konkurrenceevne for vækst og beskæftigelse, mens de resterende 408 mio. EUR vil blive omfordelt til udgiftsområde 1b Samhørighed for vækst og beskæftigelse.

- Et p.m. vedrørende en nedsættelse af betalingsbevillingerne på budgetpost 05 04 05 01 — Programmer for udvikling af landdistrikter for at tage hensyn til en mulig forskel mellem betalingsoverslagene fra medlemsstaterne, som blev opdateret i september 2011, og de udgiftsanmeldelser, som vil blive indsendt i november 2011. Dette p.m. er foreløbigt, og når medlemsstaterne har indsendt deres anmeldelser, kan der foretages en revision for at dække en del af behovene under udgiftsområde 1b Samhørighed for vækst og beskæftigelse.

Alt i alt er nettovirkningen af dette FÆB nr. 6/2011, at forpligtelsesbevillingerne forhøjes med 3,25 mio. EUR, mens betalingsbevillinger under udgiftsområde 1a og 1b forhøjes med 550,3 mio. EUR. På grund af de moms- og BNI-saldi fra tidligere år, som skal indkræves i overensstemmelse med forordning (EF, Euratom) nr. 1150/2000, og på grund af stigningen i andre indtægter, nemlig 435 mio. EUR i bøder, øges de samlede indtægter med 1 276,9 mio. EUR, hvilket medfører et fald i de planlagte BNI-baserede bidrag fra medlemsstaterne for 2011 på 726,6 mio. EUR.

2. Indtægter

2.1 Revision af egne indtægter

Kommissionen har i henhold til artikel 16 i Rådets forordning (EF, Euratom) nr. 1150/2000 af 22. maj 2000[6] revideret sine overslag over egne indtægter. Revisionen vedrører navnlig moms- og BNI-saldiene og de traditionelle egne indtægter.

For så vidt angår saldiene for egne moms- og BNI-indtægter for tidligere år foreslår Kommissionen på grundlag af de foreliggende oplysninger, at der opføres et beløb på 1 814,9 mio. EUR. Denne forhøjelse vedrører kapitel 31[7] og 32[8] på budgettets indtægtsside.

På nuværende tidspunkt er beregningerne af medlemsstaternes saldi stadig foreløbige på grund af den igangværende kontrol af moms- og BNI-oplysningerne. Dette kan medføre, at Kommissionen må revidere tallene i løbet af proceduren for dette FÆB.

Kommissionen foreslår også, at de traditionelle egne indtægter i kapitel 12[9] på budgettets indtægtsside nedsættes med 1 200 mio. EUR. Hvis nye tal for årets sidste kvartal viser betydelige udsving i forhold til dette skøn, vil Kommissionen revidere sine tal i løbet af budgetproceduren.

2.2 Andre indtægter

Under hensyntagen til de beløb, som på dette tidspunkt af året er indgået eller formodentlig vil indgå, foreslås det, at det oprindelige overslag forhøjes med et nettobeløb på 662 mio. EUR. Der gives nærmere oplysninger for de enkelte budgetposter i nedenstående tabel.

Indtægtsposter | Budget 2011 | FÆB 6/2011 | Nyt beløb |

6 6 0 1 — Andre bidrag og tilbagebetalinger, der ikke er formålsbestemte | 30 000 000 | 52 000 000 | 82 000 000 |

7 0 0 0 — Renter som følge af forsinket bogføring på konti, som er oprettet hos medlemsstaternes finansforvaltninger | 5 000 000 | 170 000 000 | 175 000 000 |

7 0 1 — Morarenter og andre renter af bøder | 15 000 000 | 5 000 000 | 20 000 000 |

7 1 0 — Bøder, tvangsbøder og sanktioner | 100 000 000 | 435 000 000 | 535 000 000 |

I alt | 150 000 000 | 662 000 000 | 812 000 000 |

3. DEN INTEGREREDE HAVPOLITIK

Den integrerede havpolitik blev indført i december 2007, efter at Det Europæiske Råd havde godkendt en meddelelse fra Kommissionen med forslag om en specifik politik for have og kystområder. I de første tre år blev den finansieret via pilotprojekter og forberedende foranstaltninger. I september 2010 fremlagde Kommissionen et forslag til en forordning for at gøre det muligt fortsat at finansiere politikken indtil udløbet af den nuværende finansielle ramme. Den foreslåede finansiering vil gøre det muligt for Kommissionen sammen med medlemsstaterne og de forskellige aktører at fortsætte de sonderende undersøgelser, der allerede er blevet iværksat gennem pilotprojekter og forberedende foranstaltninger, og at videreudvikle og konkretisere diverse muligheder for gennemførelse af den integrerede havpolitik efter de retningslinjer, som er udstukket i den statusrapport af 15. oktober 2009, som Kommissionen har vedtaget, og som Rådet godkendte den 16. november 2009.

Det samlede beløb, som Kommissionen oprindelig forslog, var på 50 mio. EUR fordelt på tre år (2011-2013), som skulle hentes fra margenen under udgiftsområde 2. Efter drøftelser mellem Europa-Parlamentet og Rådet blev der opnået politisk enighed om et samlet beløb på 40 mio. EUR til programmet, og der blev indgået aftale herom på et trepartsmøde den 4. oktober.

Ifølge aftalen skal det samlede beløb bestå af et beløb på 23,14 mio. EUR, som hentes fra budgettet for 2011, uden at man udnytter den disponible margen under udgiftsområde 2, et beløb på 16,66 mio. EUR, som er opført i budgetforslaget, og som blev godkendt af Rådet under behandlingen af budgettet for 2012, og et yderligere beløb på 200 000 EUR til teknisk bistand, der skal opføres på budgettet for 2013. I dette ændringsbudget foreslås det derfor, at man omfordeler 23,14 mio. EUR i uudnyttede bevillinger fra 2011, som skal hentes i kapitel 17 04 — Fødevare- og fodersikkerhed, dyresundhed, dyrevelfærd og plantesundhed.

I dette ændringsbudget foreslår Kommissionen også, at der oprettes en ny budgetpost : 11 09 05 Program for støtte til videreudvikling af en integreret havpolitik, med et beløb på 23,14 mio. EUR, som opføres i reserven, indtil retsgrundlaget er vedtaget. Samtidigt vil der blive foretaget en tilsvarende nedsættelse af forpligtelsesbevillingerne for følgende budgetposter under udgiftsområde 2:

Budgetpost | Beløb (mio. EUR) | Forklaring |

17 04 01 01 Programmer for udryddelse og overvågning af dyresygdomme og overvågning af den fysiske tilstand hos dyr, som frembyder en risiko for folkesundheden, der er fremkaldt af en ekstern faktor — nye foranstaltninger | -19,81 | Omkostningerne i forbindelse med vaccination mod blåtunge har været lavere end forventet på grund af et betydeligt fald i antallet af sygdomstilfælde som følge af de vellykkede vaccinationsprogrammer og det forhold, at visse medlemsstater er gået over til frivillige programmer, der finansieres af landbrugerne. Samtidig er der sket et fald i antallet af tilfælde af bovin spongiform encephalopati (BSE). De uudnyttede bevillinger kan derfor stilles til rådighed. |

17 04 02 01 Andre foranstaltninger på veterinærområdet og inden for dyrevelfærd og folkesundhed — nye foranstaltninger | -3,33 | Der vil i 2011 ikke blive indgået forpligtelser for alle de midler, som er afsat til køb af nødvacciner inden for dyresundhed, da der ikke har været nogen større nye udbryd af dyresygdomme. De uudnyttede bevillinger kan derfor stilles til rådighed. |

I alt | 23,14 |

4. GRÆKENLAND: ESF – DET ADMINISTRATIVE PROGRAM FOR OPERATIONEL REFORM

En administrativ reform i Grækenland er afgørende for, at samhørighedspolitikken kan gennemføres effektivt via strukturfondene. Det administrative program for operationel reform (CCI: 2007GR05UPO003), som hører ind under Den Europæiske Socialfond (ESF), sigter mod at indføre reformer i den offentlige administration, som kan forbedre specifikke væsentlige arbejdsgange i den græske stat og forbedre den måde, den offentlige forvaltning fungerer på, og gøre statsadministrationen mere effektiv, hvilket også vil have en positiv indvirkning på gennemførelsen af samhørighedspolitikken. Der er især en række akutte behov, som skal opfyldes inden for skatteforvaltningen på grund af dens betydning for de offentlige finanser.

Kommissionen foreslår, at man bruger teknisk bistand til at mobilisere specifik ekspertise inden for skatteadministration i Grækenland gennem en særlig kontrakt med Den Internationale Valutafond, og at man med henblik herpå trækker på den specifikke ekspertise i IMF og EU's medlemsstater. De foreslåede aktiviteter opfylder kriterierne for teknisk bistand fra ESF, da de direkte støtter gennemførelsen af et operationelt program under ESF i medlemsstaten, og foranstaltningen bedst kan iværksættes hurtigt gennem denne foranstaltning. Kontrakten vil blive indgået i 2011, og der er derfor behov for forpligtelsesbevillinger (3,25 mio. EUR). De betalingsbevillinger, der anmodes om (300 000 EUR), vil dække de første behov i forbindelse med kontrakten.

5. Palæstina

En analyse af behovene for forpligtelsesbevillinger frem til årets udgang har vist, at der er et beløb på 60,4 mio. EUR til rådighed under udgiftsområde 4 EU som global partner. Det foreslås, at dette beløb omfordeles til budgetpost 19 08 01 02 Finansiel bistand inden for det europæiske naboskab og partnerskab til Palæstina, fredsprocessen og UNRWA (De Forenede Nationers Hjælpeorganisation for Palæstinaflygtninge i Mellemøsten).

De 60,4 mio. EUR i forpligtelsesbevillinger skaffes på følgende måde:

- De 51,4 mio. EUR svarer til den annullerede makrofinansielle bistandstransaktion i Kosovo. En vigtig forudsætning for at foreslå den makrofinansielle bistandstransaktion var, at bestemmelserne i Kosovos 18-måneders standby-arrangement med Den Internationale Valutafond, som blev godkendt af IMF's bestyrelse den 21. juli 2010, blev overholdt. Det program, som blev støttet af standby-arrangementet, var opbygget omkring i) en begrænsning af de løbende udgifter, ii) højere indtægter og privatiseringsindtægter og iii) en forøgelse af statens indeståender i centralbanken for at opbygge stødpuder til brug i skattemæssige og finansielle nødsituationer. Det budget for 2011, som blev vedtaget af den nye forsamling i foråret 2011, adskilte sig fra det budget, som blev vedtaget inden for rammerne af standby-arrangementet, bl.a. ved at det omfattede store lønstigninger i den offentlige sektor. Som følge heraf var den vigtigste forudsætning for den makrofinansielle bistandstransaktion ikke opfyldt.

- Der kan stilles 6,3 mio. EUR til rådighed, efter at USA og Canada ensidigt har annulleret en række igangværende indkaldelser af forslag, hvilket har ført til et overskud på budgetpost 15 02 04 Samarbejde med tredjelande på undervisnings- og erhvervsuddannelsesområdet.

- Der er en række mindre beløb i overskydende bevillinger, som stammer fra forskellige andre budgetposter, og som bl.a. skyldes udsving i valutakursen mellem euro og dollar, der havde en indvirkning på EU's bidrag til en række internationale organisationer og multilaterale aftaler, og uforudsete forsinkelser i godkendelsen af internationale råvareaftaler.

Den fuldstændige liste over de foreslåede overførsler ses nedenfor.

Budgetpost | Forpligtelser (EUR) |

01 03 02 — Makroøkonomisk bistand | -51 400 000 |

05 06 01 — Internationale aftaler på landbrugsområdet | -75 977 |

07 11 01 — Deltagelse i multilaterale og internationale klimaaftaler | -174 118 |

14 03 03 — Medlemskab af internationale organisationer på told- og skatteområdet | -129 471 |

15 02 03 — Samarbejde med tredjelande på undervisnings- og erhvervsuddannelsesområdet | -6 326 400 |

21 07 03 — Aftale med De Forenede Nationers Levnedsmiddel- og Landbrugsorganisation (FAO) og andre FN-organer | -305 000 |

21 07 04 — Råvareaftaler | -2 027 164 |

19 08 01 02 — Finansiel bistand inden for det europæiske naboskab og partnerskab til Palæstina, fredsprocessen og UNRWA | +60 438 130 |

Kommissionen foreslår, at disse beløb omfordeles for at dække de mest akutte behov i Den Palæstinensiske Myndighed og UNRWA. Forpligtelserne vedrørende de yderligere midler vil blive indgået under budgettet for 2011, men det er meningen, at de skal bidrage til den EU-bistand, som skal ydes i 2012, og der vil blive sikret nøje overensstemmelse med handlingsplanerne for 2012. Ved at fremrykke en betydelig del af støtten for 2012 ønsker Kommissionen at sikre, at de bevillinger, som i praksis er til rådighed i 2012 på budgetpost 19 08 01 02, ligger tæt på det beløb, som oprindelig var til rådighed i 2011 (300 mio. EUR). Desuden kan en hurtig og rettidig forhøjelse af midlerne virke som et incitament for andre donorer til at stille de lovede bidrag til rådighed på et tidligere tidspunkt.

Ud af de 60,4 mio. EUR, som foreslås omfordelt, bør de 45 mio. EUR gå til PEGASE-mekanismen for at støtte den palæstinensiske administration og de palæstinensiske tjenester, specielt inden for uddannelsessektoren, sundhedssektoren og den sociale sektor. I 2011 har Den Palæstinensiske Myndigheds samlede indtægter vist sig at være utilstrækkelige, delvis på grund af utilstrækkelig international støtte, hvilket bringer både statens stabilitet og tusinder af menneskers levebrød i fare. Anmodningen om fremrykning af bidraget for 2012 fremsættes også på baggrund af den politiske indsats på højt niveau for at motivere andre donorer og give Den Palæstinensiske Myndighed adgang til andre legitime indtægtskilder, såsom toldklarering, ved at fremme en politik (især over for Israel), der går ud på at begrænse lukningen af Gaza og restriktionerne (materialer til Gaza, handel på Vestbredden mv.).

Det foreslås at afsætte de resterende 15,4 mio. EUR til UNRWA. UNRWA's budget står over for en lang række udfordringer (befolkningstilvækst, inflation, stigende priser på fødevarer og energi, stigende personaleomkostninger, når værtslandene øger lønningerne i den offentlige sektor, og faldende bidrag fra donorerne på grund af den finansielle krise). UNRWA forventer at komme til at mangle midler og vil muligvis ikke kunne opfylde sine forpligtelser i første kvartal af 2012. Det betyder, at organisationen ikke vil have midler nok til at dække selv de mest basale tjenester (undervisning og sundhed) i slutningen af 2011 og begyndelsen af 2012. En fremrykket donation på 15,4 mio. EUR vil sammen med de bevillinger, som der er anmodet om i budgetforslaget for 2012, være med til at dække underskuddet i UNRWA og sikre, at der fortsat kan leveres vigtige offentlige tjenester til de palæstinensiske flygtninge, og den vil også være en politisk løftestang i organisationens øgede indsats over for andre donorer og især de arabiske lande for at skaffe midler.

6. Betalingsbevillinger

I september blev alle Kommissionens tjenestegrene bedt om at opdatere deres overslag over behovene frem til udgangen af 2011 og fremlægge deres anmodninger om tilpasning af betalingsbevillingerne. De reviderede tal udgør grundlaget for den såkaldte samlede overførsel (DEC 34/2011).

Ved udarbejdelsen af den samlede overførsel for 2011 forsøgte Kommissionen at matche de øgede behov for betalingsbevillinger på visse budgetposer med de beløb på andre poster, som ellers ikke ville blive udnyttet, med henblik på at sikre en fuldstændig gennemførelse.

Forslaget vedrører et beløb på 719,2 mio. EUR, svarende til ca. 0,6 % af de samlede godkendte bevillinger på budgettet for 2011. Der er tale om alt 103 budgetposter (hvoraf de 57 får tilført bevillinger, og de 46 får fraført bevillinger), mens den samlede overførsel, som blev fremlagt i slutningen af 2010, berørte 95 budgetposter (hvoraf de 51 fik tilført bevillinger, og de 44 fik fraført bevillinger).

Det har dog ikke været muligt at imødekomme alle anmodningerne om øgede betalinger. Det samlede udestående beløb er på 1 142 mio. EUR, der fordeler sig som følger på fire budgetposter:

Budgetpost | Betalinger (mio. EUR) |

04 02 17 — Den Europæiske Socialfond (ESF) – Konvergens | 700 |

04 02 19 — Den Europæiske Socialfond (ESF) – Regional konkurrenceevne og beskæftigelse | 300 |

08 04 01 — Samarbejde – nanovidenskab, nanoteknologi, materialer og ny produktionsteknologi | 82 |

09 04 01 01 — Støtte til forskningssamarbejde på området informations- og kommunikationsteknologi (Ikt – Samarbejde) | 60 |

I alt | 1 142 |

På nuværende tidspunkt foreslås der en forhøjelse af betalingsbevillingerne på 550 mio. EUR for at opfylde en del af disse yderligere behov. Kommissionen har til hensigt at udnytte alle de budgetmæssige muligheder indtil årets udgang for at dække de tilbageværende behov gennem overførsler inden for det godkendte budget for at begrænse en eventuel anmodning om nye bevillinger.

I betragtning af de forskelle mellem overslagene og de endelige anmeldelser fra medlemsstaterne, som tidligere er konstateret, skulle det resterende beløb på 592 mio. EUR kunne dækkes gennem interne omfordelinger. Det foreslås, at der allerede i dette ændringsbudget opføres et p.m. på budgetpost 05 04 05 01 Programmer for udvikling af landdistrikter. Medlemsstaternes endelige anmodninger om betalinger under denne post vil først være kendt den 10. november, og Kommissionen vil på dette grundlag bekræfte det endelige beløb for de betalinger, som skal omfordeles for at dække de tilbageværende behov inden for Den Europæiske Socialfond (ESF) og sikre den størst mulige overensstemmelse mellem disponible midler og behov.

I nedenstående afsnit gives der begrundelser for de foreslåede ændringer i størrelsen af betalingsbevillingerne til de pågældende poster.

Forhøjelse: 04 02 17 Den Europæiske Socialfond (ESF) – Konvergens (+ 204 mio. EUR)

Hovedårsagen til, at betalingsbehovene er højere end forventet, er, at visse betalinger, som oprindelig var planlagt til 2010, blev foretaget i 2011. De vedrørte især en række operationelle programmer i Spanien og Polen, hvor betalingerne blev suspenderet i 2010 som følge af uregelmæssigheder i forvaltnings- og kontrolsystemerne, som blev opdaget af revisorerne. Gennemførelsen af en række handlingsplaner i de pågældende regioner har gjort det muligt at ophæve suspensionen i 2011, og der er efterfølgende blevet godtgjort betydelige udgiftsbeløb. Ved udgangen af september oversteg gennemførelsesprocenten 87 % af de disponible bevillinger, og der er behov for yderligere betalinger for at dække behovene frem til årets udgang.

Forhøjelse: 04 02 19 Den Europæiske Socialfond (ESF) – Regional konkurrenceevne og beskæftigelse (+ 204 mio. EUR)

Skønnet over betalingsbehovene for denne budgetpost er blevet opjusteret på grundlag af Kommissionens seneste analyse af gennemførelsen inden for Den Europæiske Socialfond. Analysen, som er baseret på de oplysninger, de enkelte medlemsstater har indsendt, viser, at de operationelle programmer gennemføres hurtigt, og at de betalingsanmodninger, som forventes modtaget fra medlemsstaterne inden årets udgang, ligger væsentligt over de disponible bevillinger. Ved udgangen af september var gennemførelsesprocenten allerede på næsten 86 % af de disponible bevillinger. På samme tid sidste år var gennemførelsesprocenten kun på 35 % af udnyttelsen ved årets udgang.

Forhøjelse: 08 04 01 Samarbejde – Nanovidenskab, nanoteknologi, materialer og ny produktionsteknologi (+ 82 mio. EUR)

Der ligger en række faktorer til grund for anmodningen om øgede betalingsbevillinger:

1) I 2011 har ledelsen fastlagt nye prioriteter for indgåelseen af kontrakterne fra følgende indkaldelser af forslag for 2011: EU-Japan, EU-Rusland og PPP (Offentligt/privat partnerskab). Det skal bemærkes, at gennemførelsen af kontrakterne vedrørende indkaldelserne af forslag EU-Japan og EU-Rusland skal begynde i 2011 for at sikre parallelitet med de projekter, som finansieres af de to lande. Med hensyn til indkaldelsen af forslag 2011-PPP indgår den i pakken af økonomiske incitamenter. Det er derfor vigtigt, at gennemførelsen af disse kontrakter stadig kan begynde i 2011. Det kræver, at man udbetaler de tilsvarende yderligere forskud på ca. 35 mio. EUR.

2) Forenklingen af procedurerne og kvaliteten af ansøgningerne om mellemliggende betalinger medførte en meget stor stigning i udnyttelsen af betalingsbevillingerne, således at betalingsanmodningerne for det syvende rammeprogram (RP7) nåede op på fuld hastighed i sidste kvartal af 2010. Fordi der manglede betalingsbevillinger i slutningen af 2010, blev en række forskudsbetalinger og mellemliggende betalinger til et samlet beløb af ca. 80 mio. EUR udsat til 2011. Denne situation er fortsat i 2011, hvilket har medført yderligere behov på ca. 25 mio. EUR.

Det samlede resultat er, at betalingsbevillingerne på denne budgetpost må forhøjes med 138,3 mio. EUR. Der fremlægges en forhøjelse på 56,3 mio. EUR i den samlede overførsel. Det resterende beløb, som der anmodes om i FÆB 6/2011, er på 82 mio. EUR.

Forhøjelse: 09 04 01 01 Støtte til forskningssamarbejde på området informations- og kommunikationsteknologi (Ikt - Samarbejde) (+ 60 mio. EUR)

De nuværende fremskridt i forhandlingerne om Ikt-samarbejdsprojekter under RP7 vil kræve flere forfinansieringsbetalinger end oprindeligt forventet for de projekter, som skal starte mellem september og december 2011. Det forventes specielt, at 173 forfinansieringsbetalinger vedrørende Indkaldelse 7-projekter og 289 betalingsanmodninger vedrørende projekter, som blev udvalgt i forbindelse med tidligere indkaldelser, vil blive behandlet inden årets udgang. På grundlag af de nuværende fremskridt i forhandlingerne om Indkaldelse 7 er de bevillinger, som er nødvendige for at gennemføre disse transaktioner, højere end det beløb, som på nuværende tidspunkt er til rådighed på budgettet. Den forhøjelse, som blev fremlagt i forbindelse med den samlede overførsel, er på 46 mio. EUR, hvilket giver et restbeløb på 60 mio. EUR, som der anmodes om i FÆB 6/2011.

Fraførsel: 05 04 05 01 Programmer for udvikling af landdistrikter

De endelige betalinger, som skal foretages over budgettet for 2011 under programmerne for udvikling af landdistrikter, vedrører medlemsstaternes udgiftsanmeldelser for tredje kvartal, som skal sendes til Kommissionen senest den 10. november. De reviderede overslag, som Kommissionen bad medlemsstaterne om at indsende, og som blev modtaget i begyndelsen af september, viser, at de betalingsbevillinger, som er til rådighed til programmerne for udvikling af landdistrikter for 2007-2013, vil blive udnyttet fuldt ud. Der kan imidlertid stadig være forskel på disse reviderede overslag fra september og de beløb, som skal godtgøres på grundlag af de endelige udgiftsanmeldelser for tredje kvartal. I de sidste tre år har overslagene således generelt været betydeligt højere end anmeldelserne. Selv om de foreliggende oplysninger fra medlemsstaterne tyder på en fuldstændig udnyttelse af de disponible betalingsbevillinger, mener Kommissionen på grundlag af de tidligere erfaringer, at det vil være muligt at nedsætte betalingsbevillingerne på denne budgetpost. Kommissionen vil kunne fastslå det endelige beløb, når medlemsstaterne har fremsendt deres udgiftsanmeldelser senest den 10. november.

7. Sammenfattende oversigt opdelt efter udgiftsområderne i den finansielle ramme

Udgiftsområde/underudgiftsområde i den finansielle ramme | Finansiel ramme 2011 | Budget 2011 (inkl. ÆB 1-4 og FÆB 5) | FÆB 6/2011 | Budget 2011 (inkl. ÆB 1-4 og FÆB 5-6/2011) |

|FB |BB |FB |BB |FB |BB |FB |BB | | 1. BÆREDYGTIG VÆKST | | | | | | | | | | 1a. Konkurrenceevne for vækst og beskæftigelse |12 987 000 000 | |13 520 566 270 |11 381 944 758 | |142 000 000 |13 520 566 270 |11 523 944 758 | |1b. Samhørighed for vækst og beskæftigelse |50 987 000 000 | |50 980 593 784 |41 652 094 626 |3 250 000 |408 300 000 |50 983 843 784 |42 060 394 626 | | I alt | 63 974 000 000 | |64 501 160 054 |53 034 039 384 | 3 250 000 | 550 300 000 |64 504 410 054 | 53 584 339 384 | | Margen[10]

| | |-27 160 054 | | | |-30 410 054 | | | 2. BESKYTTELSE OG FORVALTNING AF NATURRESSOURCER | | | | | | | | | | Heraf markedsrelaterede udgifter og direkte betalinger |47 617 000 000 | |42 891 201 900 |42 788 499 841 | -23 140 000 | |42 868 061 900 |42 788 499 841 | | I alt | 59 688 000 000 | |58 659 248 389 |56 378 918 184 | | |58 659 248 389 |56 378 918 184 | | Margen | | |1 028 751 611 | | | |1 028 751 611 | | | 3. UNIONSBORGERSKAB, FRIHED, SIKKERHED OG RETFÆRDIGHED | | | | | | | | | | 3a. Frihed, sikkerhed og retfærdighed |1 206 000 000 | |1 180 030 263 |857 199 845 | | |1 180 030 263 |857 199 845 | |3b. Unionsborgerskab |683 000 000 | |879 831 486 |842 903 486 | | |879 831 486 |842 903 486 | | I alt | 1 889 000 000 | |2 059 861 749 |1 700 103 331 | | |2 059 861 749 |1 700 103 331 | | Margen[11]

| | |26 072 737 | | | |26 072 737 | | | 4. EU SOM GLOBAL PARTNER[12]

|8 430 000 000 | | 8 759 300 431 |7 242 528 574 | | | 8 759 300 431 |7 242 528 574 | | Margen | | | -70 439 377 | | | | -70 439 377 | | | 5. ADMINISTRATION[13]

|8 144 000 000 | |8 172 839 289 |8 171 544 289 | | |8 172 839 289 |8 171 544 289 | | Margen | | | 53 160 711 | | | | 53 160 711 | | | I ALT | 142 125 000 000 |133 440 000 000 |142.152.409.912 |126.527.133.762 |3 250 000 | 550 300 000 | 142 155 659 912 | 127 077 433 762 | | Margen | | |1 115 385 628 | 7 094 866 238 | | |1 112 135 628 | 6 544 566 238 | |

[1] EFT L 248 af 16.9.2002, s. 1.

[2] EUT L 68 af 15.3.2011, s. 1.

[3] EUT L 172 af 30.6.2011, s. 1.

[4] EUT L 213 af 19.5.2011, s. 1.

[5] KOM(2011) 374 endelig.

[6] EFT L 130 af 31.5.2000, s. 1.

[7] Saldi og tilpasninger af saldi hidrørende fra egne momsindtægter vedrørende tidligere regnskabsår i henhold til artikel 10, stk. 4, 5 og 8, i forordning (EF, Euratom) nr. 1150/2000.

[8] Saldi og tilpasninger af saldi beregnet på basis af bruttonationalindkomsten vedrørende tidligere regnskabsår i henhold til artikel 10, stk. 6 til 8, i forordning (EF, Euratom) nr. 1150/2000.

[9] Told og lignende i henhold til artikel 2, stk. 1, litra a), i afgørelse 2007/436/EF, Euratom.

[10] Den Europæiske Fond for Tilpasning til Globaliseringen (EGF) er ikke medtaget ved beregningen af margenen under udgiftsområde 1a (500 mio. EUR). 34 mio. EUR over loftet finansieres ved anvendelse af fleksibilitetsinstrumentet.

[11] Beløbet fra Den Europæiske Unions Solidaritetsfond (EUSF) opføres ud over de beløb, der er fastsat for de relevante udgiftsområder i den interinstitutionelle aftale af 17. maj 2006 (EUT C 139 af 14.6.2006).

[12] Ved beregning af margenen for udgiftsområde 4 for 2011 er ikke medregnet bevillingerne til nødhjælpsreserven (253,9 mio. EUR). 71 mio. EUR over loftet finansieres ved anvendelse af fleksibilitetsinstrumentet.

[13] Ved beregningen af margenen under loftet for udgiftsområde 5 er der taget hensyn til fodnote 1 i den finansielle ramme for 2007-2013 med et beløb på 82 mio. EUR for personalets indbetalinger til pensionsordningen.